**Obrazloženje uz Prijedlog Odluke o izmjenama i dopunama**

**Odluke o komunalnom redu**

Općinsko vijeće Općine Matulji na sjednici održanoj 30. ožujka 2021. godine donijelo je Odluku o komunalnom redu Općine Matulji („Službene novine Primorsko-goranske županije“ broj 9/21), te njezine izmjene i dopune na sjednicama održanima 4. studenoga 2021. godine („Službene novine Primorsko-goranske županije“ broj 26/21), 5. rujna 2024. godine („Službene novine Općine Matulji“ broj 11/24) i 20. veljače 2025. godine („Službene novine Općine Matulji“ broj 4/25) – u daljnjem tekstu: Odluka, a sve temeljem odredbe članka 104. Zakona o komunalnom gospodarstvu („Narodne novine“, broj 68/18, 110/18, 32/20, 145/24).

Državni ured za reviziju proveo je reviziju učinkovitosti upravljanja komunalnom infrastrukturom u jedinicama lokalne samouprave na području Primorsko-goranske županije, nakon čega je sastavljeno Izvješće o obavljenoj reviziji učinkovitosti. Navedenom revizijom ocijenjeno je da je upravljanje komunalnom infrastrukturom Općine Matulji učinkovito, ali da su potrebna određena poboljšanja, među ostalim i u normativnom uređenju, koje se odnosi na donošenje Odluke o komunalnom redu kojom će se osigurati mogućnost korištenja površina javne namjene na način koji omogućava kretanje osoba s posebnim potrebama.

Prema odredbi članka 104. stavka 4. Zakona o komunalnom gospodarstvu („Narodne novine“, broj 68/18, 110/18, 32/20 i 145/24), Odlukom o komunalnom redu mora se osigurati mogućnost korištenja površina javne namjene na način koji omogućava kretanje osoba s posebnim potrebama.

Sukladno navedenom sastavljen je prijedlog Odluke o izmjenama i dopunama Odluke o komunalnom redu kojim su u važeću Odluku unesene izmjene koje će osigurati mogućnost korištenja površina javne namjene na način koji omogućava kretanje osoba s posebnim potrebama.

O Prijedlogu Odluke o izmjenama i dopunama Odluke o komunalnom redu provest će se savjetovanje sa zainteresiranom javnošću u trajanju od trideset dana.

**OPĆINSKA NAČELNICA**

**Ingrid Debeuc v.r.**

NACRT PRIJEDLOGA ODLUKE

Na temelju članka 104. Zakona o komunalnom gospodarstvu („Narodne novine“ broj 68/18, 110/18, 32/20 i 145/24) i članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15-pročišćeni tekst, 39/15, 7/18 i 6/21, 23/21 i 36/23) Općinsko vijeće Općine Matulji, na sjednici održanoj dana\_\_\_\_\_\_ 2025. godine donosi

**ODLUKU O IZMJENAMA I DOPUNAMA**

**ODLUKE O KOMUNALNOM REDU OPĆINE MATULJI**

**Članak 1.**

U Odluci o komunalnom redu Općine Matulji („Službene novine Primorsko-goranske županije“ broj 9/21, 26/21 i „Službene novine Općine Matulji“ broj 11/24, 4/25 - u daljnjem tekstu: Odluka), iza članka 67. dodaje se novi naslov iznad članka i članak 67.a koji glasi:

„Mjere za osiguranje mogućnosti korištenja površina javne namjene na način koji omogućava kretanje osoba s posebnim potrebama

Članak 67.a

(1) Komunikacija na površinama javne namjene, a osobito na javnoprometnim površinama, mora biti izvedena na način da se omogući pristup osobama s posebnim potrebama, odnosno na način da sukladno pozitivnim propisima.

(2) Na javnim parkiralištima i u javnim garažama mora biti osiguran odgovarajući broj označenih parkirališnih mjesta za osobe s invaliditetom, sukladno pozitivnim propisima.“

**Članak 2.**

(1) Redni broj poglavlja Odluke označenog kao „I. UREĐENJE NASELJA“ mijenja se i glasi: „II. UREĐENJE NASELJA“.

(2) Redni brojevi svih sljedećih poglavlja Odluke usklađuju se sukladno ispravku iz stavka 1. ovoga članka.

**Članak 3.**

Ova Odluka stupa na snagu osmog dana od dana objave u „Službenim novinama Općine Matulji“.

KLASA:

URBROJ:

Matulji,

OPĆINSKO VIJEĆE OPĆINE MATULJI

Predsjednica

Iva Letina